национална извадка за референтната година се разпределя равномерно между всички референтни тримесечия на годината. Във всяко референтно тримесечие цялата тримесечна извадка се разпределя равномерно между всички референтни седмици от тримесечието, с изключение на тримесечията, състоящи се от 14 седмици, където извадката първоначално може да бъде равномерно разпределена в 13 референтни седмици, а след това да бъде обработена допълнително, по една от следните схеми:
 а)
 извадката, определена за една референтна седмица, се разпределя допълнително в две типични референтни седмици, за да обхване всичките 14 седмици;
 б)
 една типична седмица се пропуска в съответствие с член 5, параграф 3 от настоящия регламент.
 3. Разпределенията на цялата извадка, посочени в параграф 2 и в точка 1 от приложение III към Регламент (ЕС) 2019/1700, не се отклоняват повече от 10 % от точните дялове на национално равнище, освен по отношение на държави членки, които изготвят месечни статистически данни за безработицата, за които за не повече от 5 седмици на тримесечие се допуска 15 % разлика от точния седмичен дял. Тези държави членки са длъжни да прилагат детерминистична корекция спрямо тримесечните тегла, което гарантира, че при прилагането на тези тегла всички седмици от тримесечието са представени еднакво. На регионално равнище NUTS 2 прагът от 10 % се спазва във възможно най-голяма степен.
 4. Подизвадките от независими наблюдения, които се отнасят за всички седмици на референтната година, отговарят на изискванията за разпределение, предвидени в параграфи 2 и 3, във възможно най-голяма степен.
 5. Всички изисквания за разпределение, посочени в параграфи 2—4, са изпълнени или за брутната, или за нетната извадка.
 6. Всички основни променливи се предават за цялата извадка във всяко тримесечие.
 7. Всички структурни променливи се предават за всяко тримесечие на референтната година за най-малко една вълна на тримесечие и не по-малко от една осма част от цялата тримесечна извадка. По-конкретно,
 а)
 всички структурни променливи с годишна или двугодишна периодичност, за които са необходими само средни годишни стойности, се предават по един от двата варианта:
 i)
 за цялата извадка на всяко тримесечие;
 ii)
 за една подизвадка от независими наблюдения, които се отнасят за всички седмици на референтната година.
 Извадката за структурните променливи с двугодишна периодичност е част от извадката за структурните променливи с годишна периодичност;
 б)
 променливите с осемгодишна периодичност и променливите, за които се събират данни по специална тема, се предават за една подизвадка от независими наблюдения, които се отнасят за всички седмици на референтната година. Тази подизвадка е част от извадката за структурните променливи с годишна и двугодишна периодичност;
 в)
 подизвадките, както са определени в букви а) и б), винаги се прилагат посредством пълни вълни.
 8. Държавите членки, които използват извадка от принадлежащи към частни домакинства лица, могат да предават информацията относно останалите членове на тези домакинства (наречена „минимален набор от променливи“) за изготвяне на подизвадка от независими наблюдения (наречена „подизвадка от домакинства“), съставена по такъв начин, че:
 а)
 подизвадката от домакинства да се състои от независими наблюдения, които се отнасят за всички седмици на референтната година. Годишната извадка, получена по отношение на лицата, съставляващи част както от извадката от лица, принадлежащи към